V y h l á s e n i e 

Návrh zákona o kontrole hraníc a pobyte cudzincov a o zmene a doplnení niektorých zákonov sa na rokovanie vlády SR predkladá s rozporom s Úradom Vysokého komisára OSN pre utečencov v Slovenskej republike, ktorý žiada zapracovať do predloženého návrhu zákona aj smernicu Európskeho parlamentu a Rady 2011/51/EÚ z 11. mája 2011, ktorou sa mení a dopĺňa smernica Rady 2003/109/ES na účely rozšírenia jej pôsobnosti na osoby požívajúce medzinárodnú ochranu. 
	Ministerstvo vnútra SR neakceptovalo túto požiadavku z dôvodu, že transpozícia predmetnej smernice si vyžaduje dlhšiu prípravu, ako aj posúdenie inými subjektmi v rámci pripomienkového konania. V tejto súvislosti tiež poukazujeme na to, že predmetná smernica bola uverejnená v Úradnom vestníku EÚ až 19. mája 2011 a transpozičná lehota na jej prebratie je do 20. mája 2013.